iindgaa Opmærksomheden, ere mindre hensigtsmæssige til 
denne Brug, for saa vidt Iagttageren ikke er specielt Botaniker. 
Tildels ensbetydende med den sidst nævnte Egenskab er den 
Fordring, at en Plante bør være let iagttagelig, men her- 
ved kan tillige være sigtet til andre Egenskaber hos en Plante, 
nemlig først at den er saa almindelis: udbredt, at den kan 
antages at være tilstede i Nærheden af hvert Iagttagelsessted, 
da det naturligvis er ønskeligt at netop de samme Arter, saa 
vidt muligt, blive Gjenstand for Iagttagelse paa alle Statio- 
ner; og dernæst at den ikke frembyder særlige Vanskelig- 
heder for Iagttagelsen. Forskj eilige Arter, om de end ere 
almindelige og iøjnefaldende nok , ere nemlig paa Grund af 
Ejendommeligheder i Udviklingsmaaden mindre egnede til denne 
Art af Iagttagelser end andre, hvis Udvikling kan angives 
med større Nøjagtighed. For Løvspringets Vedkommende 
beror f. Ex. Afgjorelsen af, paa hvilket Tidspunkt man bør 
angive »Bladene som udtraadte af Knophylsteret« eller »Træet 
hovedsageligt udsprunget« paa et Skjøn, og Tiden kan derfor 
variere noget efter Iagttagernes forskjellige Opfattelse af Ud- 
viklingsgraden, men denne Variation vil selvfølgelig være 
langt mindre for den Arts Vedkommende, hvis Knopper ud- 
folde sig hurtigt og ofte ligesom paa engang end for den, 
som har et langsomt og jævnt fremskridende Løvspring. Hvad 
Løvfaldet angaar, ere Arter med tilleddede Blade, hvis 
løse Sammenhæng med Grenen betinger hines pludselige Af- 
falden fra denne (f. Ex. Løn, Ask, Acacie) at foretrække til 
Iagttagelse fremfor Arter med længe vedblivende Blade (f. Ex. 
Eg og Bøg), og endelig lade Blomstringens forskjellige 
Stadier (som ■ almindelig Blomstring, Afblomstring«] sig let- 
tere med Sikkerhed angive for Arter med en eller faa Blom- 
ster og for saadanne , hvis Blomster kun i kort Tid ere ud- 
foldede end for Arter med talrige Blomster og en længe 
fortsat Blomstringstid, idet hine afgive langt mere bestemte 
Kjendetegn for det rette Iagttagelses-Øjeblik end disse. 
Da det er øjensynligt, at der fordres en ikke ringe 
Grad af Øvelse og ved indbyrdes Aftale nøjere fastsatte Reg- 
